The Supreme Sukundimi Follow Up Workshop
The Supreme Sukundimi Follow Up Workshop
Sukundimi em spirit bilong yatmul culture lo Sepik wara. Olgeta narapela culture tu igat ol spirit bilong ol yet. Ol dispela spirit helpim long story long stap-sindaun na laip bilong mipela long Melanesia.
Planti taim Sukundimi i stap long haus tambaran long taim bilong toktok long gutpela sindaun insait long ples. Olsem na Project Sepik igo long ol haus tambaran long wara Sepik. Ol haus tambaran i pasim tok, putim hanmak long pepa na kamapim Supreme Sukundimi Declaration long Stopim Frieda Mine.
Dispela declaration i kamapim planti gutpela samting long banisim na lukautim wara Sepik. Olsem na mipela olgeta i laik stap wantaim na hamamas na tingting moa long wokbung wantaim long strongim ol rot na pasin bilong lukautim bus, giraun na wara.
Long namba 27 day bilong mun April, mipela bai gat wanpela bikpela bung long ples Korogu, insait long Wosera Gawi District long Sepik wara.Dispela bung bai lukim olsem 120 hetman bilong ol haus Tambaran i bung wantaim, wokim paya insait long haus tambaran, singsing na sutim garamut.
Days to the Workshop
Day(s)
:
Hour(s)
:
Minute(s)
:
Second(s)
eng_Latn eng_Latn tpi_Latn tpi_Latn tpi_Latn tpi_Latn eng_Latn taq_Latn unk crh_Latn unk ron_Latn unk fra_Latn